**הדרכה בנושא בטיחות בחשמל לילדי הגנים או כיתה א'**

**מטרת הפעילות:**

התלמידים ימנו את כללי הבטיחות לשימוש נכון בחשמל

|  |  |  |
| --- | --- | --- |
| זמן | פעילות | דגשים |
| 5 דקות | פתיחה- הצגה של נציגי נתיב האור ופתיחה בעזרת כרטיסיות | פתיחה לכל הכיתה. עזרים: כרטיסיות פתיחה מתוך הערכה הצהובה |
| 35 דקות | עבודה בתחנות פעילות 5-10 דקות לתחנה כמפורט בתחנות. מטרתן היא חשיפה מגוונת לכללי הבטיחות בחשמל והבנת החשיבות ליישום כללים אלו בחיים שלנו. | עזרים: משחקי פעילויות מתוך ערכה צהובה, טושים לצביעת דפי צביעה+ דפי צביעה משוכפלים לפי מספר תלמידים. |
| 5 דקות | חתימה על אמנה שמטרתה היא להסביר את חשיבות השמירה על הכללים לבטיחות ולחיינו. | עזרים: הכנה מראש על בריסטול עם כתב האמנה, טושים/ גואש לחתימה. |

**עזרים:** ערכה צהובה, סימניות כמספר תלמידים, מספריים, דפי צביעה, מכונת לימינציה+ דפי לימינציה או: בריסטולים גזורים לעיגולים ומחוררים כמספר הילדים, חוט, בריסטול עם כתב אמנה בנוסח המפורט בנספח 1, טושים.

**מהלך הפעילות (עבור התלמידים)**

**פתיחה:**

נכנס אל הכיתה ונציג את עצמנו (שמות), ואת תפקידינו כנאמני נתיב האור. נספר לתלמידים כי כעת נערוך פעילות בנושא של בטיחות בחשמל.

נציג לתלמידים את כרטיסיות נורי ומכשירי החשמל השונים ונשאל אותם את השאלות שבגב הכרטיס.

ג**וף הפעילות:**

נבקש מהמורה לחלק אותם לארבע קבוצות, כאשר כל 5-10 דקות יעברו התלמידים בין הקבוצות.

* תחנה ראשונה

משחק זיכרון בטיחות בחשמל- נניח את הקלפים בצמדים על השולחן ונראה כל צמד- את ההתנהגות המותרת והמסוכנת. לאחר שנוודא שכולם הבינו נהפוך את הקלפים ונערבב אותם. לאחר מכן נתחיל במשחק- כל משתתף מרים זוג קלפים, משתתף שמרים זוג- לוקח אותם לעצמו וזכאי לתור נוסף. המשתתף עם מספר הצמדים הגדול ביותר מנצח.

* תחנה שנייה

דפי צביעה- נחלק לכל משתתף דף צביעה לבחירתו וננחה אותו לצבוע בצבעים את ההתנהגות הנכונה בחשמל.

* תחנה שלישית

משחק מסלול- נחלק לכל משתתף חייל משחק, ונקבע את סדר המשחק על פי הטלת קובייה. כל משתתף בתורו נע על המסלול, כאשר עיגול ירוק- מרימים קלף מהערימה הירוקה, ובעיגול אדום- מהערימה האדומה. כל קלף מניחים במקום שלו על הלוח. משתתף שמצליח להרכיב צמד לוקח אותם. המשתתף עם מספר הצמדים הכי גדול- מנצח. (כדאי לבחור עד 10 צמדים של כרטיסיות ולא להשתמש בכולם בשל קוצר הזמן)

* תחנה רביעית

הכנת סימניות- כל משתתף כותב לעצמו סיסמה על שימוש בטוח בחשמל, מקשט. אוספים כמה סימניות ועושים לימינציה.

* לחילופין- בגן הילדים ניתן לעבוד בתחנה הבאה: תחנה רביעית (בהדרכת שגריר נתיב האור ומנחה נוסף)

הכנת מדליות- כל משתתף חושב על כלל לבטיחות בחשמל, ושגריר נתיב האור יעזור לכתוב על המדליה. את המדליה יקשט ילד, והשגריר ישחיל חוט ויקשור.

**סיכום**

נשאל את התלמידים:

* אלו כללים אתם מכירים בנושא בטיחות בחשמל?
* איך הכללים האלו קשורים לחיים שלכם?
* האם אתם מכירים עוד מישהו ששווה ללמד אותו את הכללים הללו?

נזכיר לתלמידים כי כעת הצטרפו לילדי נתיב האור בכל הארץ- וכי תפקידם הוא להיזהר בחשמל ולהזהיר אחרים.

נקרא יחד עם התלמידים את האמנה ונזמין אותם לחתום.

**נספח 1**

